

# OTSUS EELNÕU

Kiiu 17. detsember 2025 nr xx

**Kuusalu Vallavalitsuse liikmete**

**hüvitise määramine**

Kuusalu Vallavolikogu 10.12.2025 istungil otsusega nr 44 „Kuusalu Vallavalitsuse liikmete arvu ja koosseisu kinnitamine“ määrati Kuusalu Vallavalitsuse liikmete arvuks 6 ning kinnitati vallavalitsuse liikmeteks Terje Kraanvelt (vallavanem), Kaupo Parve, Urmas Kirtsi, Mart Reimann, Ago Katvel ja Hilleri Treisalt.

Volikogu ainupädevusse kuulub palgalistele valitsusliikmetele töötasu, lisatasu, hüvitise, toetuse ja soodustuste suuruse määramine.

Võttes aluseks kohaliku omavalitsuse korralduse seaduse § 22 lõike 1 punkti 19, Kuusalu Vallavolikogu

**otsustab:**

1. Määrata Kuusalu Vallavalitsuse liikmete (v.a vallavanem) hüvitiseks 600 eurot kuus.
2. Otsus jõustub teatavakstegemisest.

1. Otsust on võimalik vaidlustada haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, millal oleks pidanud otsusest teada saama või esitada kaebus Tallinna Halduskohtule halduskohtumenetluse seadustikus sätestatud korras 30 päeva jooksul arvates otsuse teatavakstegemisest.

(allkirjastatud digitaalselt)

Ulve Märtson

volikogu esimees