

### MÄÄRUS EELNÕU

|  |  |
| --- | --- |
| Kiiu | 17. detsember 2025 nr xx |

**Kuusalu Vallavolikogu 17.08.2022 määruse nr 21 „Vallavolikogu ja volikogu komisjonide tööst osavõtu eest makstava hüvituse ning maksmise korra kehtestamine“ muutmine**

Määrus kehtestatakse kohaliku omavalitsuse korralduse seaduse § 17 lõike 3 ja § 22 lõike 1 punktide 21 ja 22 alusel.

**§ 1. Määruse muutmine**

Kuusalu Vallavolikogu 17.08.2022 määruse nr 21 „Vallavolikogu ja volikogu komisjonide tööst osavõtu eest makstava hüvituse ning maksmise korra kehtestamine“ § 2 lõigetes 1, 2, 3 ja 5 olevaid hüvitiste määrasid muudetakse ja sõnastatakse alljärgnevalt:

**„**(1) Volikogu esimehele makstakse hüvituseks üks tuhat kakssada (1200) eurot kuus.

(2) Volikogu aseesimehele makstakse hüvituseks kuussada (600) eurot kuus.

(3) Volikogu alatise komisjoni esimehele (välja arvatud volikogu esimees ja aseesimees) makstakse läbiviidud koosoleku eest hüvituseks kakssada nelikümmend (240) eurot kalendrikuus.

(5) Volikogu komisjoni liikmele (välja arvatud komisjoni esimees) makstakse komisjoni koosolekul osalemisel hüvituseks nelikümmend kaheksa (48) eurot kalendrikuus.“

**§ 2. Määruse jõustumine**

Määrus jõustub kolmandal päeval peale Riigi Teatajas avaldamist.

(allkirjastatud digitaalselt)

Ulve Märtson**Seletuskiri**

**Kuusalu Vallavolikogu 17.08.2022 määruse nr 21 „Vallavolikogu ja volikogu komisjonide tööst osavõtu eest makstava hüvituse ning maksmise korra kehtestamine“ muutmine**

**eelnõule**

Kuusalu Vallavolikogu 26.02.2014 määrusega nr 7 „Vallavolikogu ja volikogu komisjonide tööst osavõtu eest makstava hüvituse ning maksmise korra kehtestamine“ sätestati põhimõtted, mille alusel makstakse hüvitust volikogu esimehele, aseesimehele, komisjonide esimeestele ja komisjonide liikmetele.

Käesoleva eelnõuga muudetakse Kuusalu Vallavolikogu 26.02.2014 määruse nr 7 „Vallavolikogu ja volikogu komisjonide tööst osavõtu eest makstava hüvituse ning maksmise korra kehtestamine“ § 2 lõigetes 1, 2, 3 ja 5 volikogu esimehele (1000 EUR/kuu), aseesimehele (500 EUR/ kuu), komisjonide esimeestele (200 EUR/koosolek) ja komisjonide liikmetele (40 EUR/ koosolek) makstavate hüvituste suurust. Lõige 4 jääb muutmata.

Määruse § 2 lõigete 1, 2, 3 ja 5 uueks redaktsiooniks koos uute tasu määrade ja sõnastusega on:

**„§ 2. Volikogu esimehele, aseesimehele, komisjoni esimehele, volikogu liikmele ja volikogu alatise komisjoni liikmele Kuusalu valla põhimääruses sätestatud ülesannete eest hüvituse maksmine**

(1) Volikogu esimehele makstakse hüvituseks üks tuhat kakssada (1200) eurot kuus.

(2) Volikogu aseesimehele makstakse hüvituseks kuussada (600) eurot kuus.

(3) Volikogu alatise komisjoni esimehele (välja arvatud volikogu esimees ja aseesimees) makstakse läbiviidud koosoleku eest hüvituseks kakssada nelikümmend (240) eurot kalendrikuus.

(5) Volikogu komisjoni liikmele (välja arvatud komisjoni esimees) makstakse komisjoni koosolekul osalemisel hüvituseks nelikümmend kaheksa (48) eurot kalendrikuus.“

Ulve Märtson

volikogu esimees