

|  |  |
| --- | --- |
| OTSUS | EELNÕU |

|  |  |
| --- | --- |
| Kiiu | 17. detsember 2025 nr xx |

**Kohaliku omavalitsusüksuse**

**esindajate nimetamine**

Kohaliku omavalitsuse üksuste liidu liige nimetab oma esindaja liidu üldkoosolekule kohaliku omavalitsuse volikogu volituste tähtajaks. Igale esindajale määratakse asendaja. Esindaja ja tema asendaja nimetatakse kohaliku omavalitsuse volikogu või valitsuse liikmete hulgast. Volikogu võib esindaja või tema asendaja, sõltumata põhjusest, tagasi kutsuda ning nimetada uue esindaja või asendaja.

Volikogu ainupädevusse kuulub valla või linna esindajate ja nende asendajate nimetamine kohaliku omavalitsuse üksuste liidu üldkoosolekule ja sealt tagasikutsumine.

Kuni 10 000 elanikuga omavalitsusüksus nimetab elanike arvu alusel kohaliku omavalitsuse volikogu volituste tähtajaks 2 esindajat Eesti Linnade ja Valdade Liidu üldkoosolekule.

Kuni 10 000 elanikuga omavalitsusüksus nimetab elanike arvu alusel kohaliku omavalitsuse volikogu volituse tähtajaks 1 liikme Eesti Linnade ja Valdade Liidu volikogusse.

Harjumaa Omavalitsuste Liidu iga liikme volikogu nimetab Liidu volikogu liikmeks kohalike omavalitsuste volikogude volituste tähtajaks kaks esindajat – ühe kohaliku omavalitsusüksuse volikogu ja ühe täitevorgani (valitsuse) liikmete hulgast ning nende nimelised asendajad.

Võttes aluseks kohaliku omavalitsuse üksuste liitude seaduse § 7 lõike 2, kohaliku omavalitsuse korralduse seaduse § 22 lõike 1 punkti 25¹, Eesti Linnade ja Valdade Liidu põhikirja punktid 11 ja 29 ning Harjumaa Omavalitsuste Liidu põhikirja § 9 lõike 1, Kuusalu Vallavolikogu

**otsustab:**

1. Nimetada Kuusalu valla esindajateks Eesti Linnade ja Valdade Liidu üldkoosolekul ………. ja …………. ning esindajate asendajateks ………. ja ………….
2. Nimetada Kuusalu valla esindajaks Eesti Linnade ja Valdade Liidu volikogus ………….. ja tema asendajaks …………...
3. Nimetada Kuusalu Vallavolikogu esindajaks Harjumaa Omavalitsuste Liidu volikogus ………….. ja tema asendajaks ……………….
4. Nimetada Kuusalu Vallavalitsuse esindajaks Harjumaa Omavalitsuste Liidu volikogus ………………… ja tema asendajaks ……………...
5. Tunnistada kehtetuks Kuusalu Vallavolikogu 15. detsember 2021 otsus nr 46 „Kohaliku omavalitsusüksuse esindajate nimetamine“.
6. Otsus jõustub teatavakstegemisest.
7. Otsuse peale võib esitada 30 kalendripäeva jooksul otsuse teatavakstegemisest Kuusalu Vallavolikogule vaide haldusmenetluse seaduses sätestatud korras või esitada kaebuse Tallinna Halduskohtule halduskohtumenetluse seadustikus sätestatud tähtaegadel ja korras.

|  |
| --- |
| (allkirjastatud digitaalselt) |
| Ulve Märtson |
| volikogu esimees |