

|  |  |
| --- | --- |
| OTSUS | EELNÕU |

|  |  |
| --- | --- |
| Kiiu | 17. detsember 2025 nr xx |

**Kuusalu Vallavolikogu alatiste**

**komisjonide moodustamine**

Volikogu ainupädevusse kuulub volikogu komisjonide moodustamine ja tegevuse lõpetamine. Volikogu võib moodustada nii alatisi kui ka ajutisi komisjone, määrates nende arvu ja tegevuse valdkonnad.

Võttes aluseks [**kohaliku omavalitsuse korralduse seaduse**](https://www.riigiteataja.ee/akt/110072020064?leiaKehtiv) § 22 lõike 1 punkti 20, § 47 lõike 1 ja § 48, Kuusalu Vallavolikogu 29.09.2005 määruse nr 23 „Kuusalu valla põhimääruse kehtestamine“ § 14 lõike 1 punkti 1, § 19 lõike 1 punkti 1 ja § 21 lõike 1, Kuusalu Vallavolikogu

**otsustab**

1. Moodustada Kuusalu Vallavolikogu juurde järgmised alatised komisjonid:
   1. **revisjonikomisjon**, mille töö aluseks on kohaliku omavalitsuse korralduse seaduse § 48;
   2. **eelarve- ja arengukomisjon**, mille põhiliseks tegevuseks on vallavolikogu ja -valitsuse

nõustamine valla strateegilisel planeerimisel, valla ja valdkondlike arengukavade koostamisel/muutmisel, eelarve strateegia ja valla eelarve menetlemisel, investeeringute planeerimisel, vallale rahaliste kohustuse võtmisel maksude ja teenuste hindade kehtestamisel, ettevõtluses;

* 1. **keskkonna- ja ehituskomisjon**, mille põhiliseks tegevuseks on vallavolikogu ja vallavalitsuse nõustamine valla planeeringute menetlemisel; ehitusküsimuste lahendamisel; valla maa- ja omandireformi, keskkonnakaitse, heakorra, elamu- ja kommunaalmajanduse, valla teede korrashoiu küsimustes ning nende valdkondadega seotud mittetulundusorganisatsioonide ja kogukondade küsimustes;
  2. **kogukonnakomisjon**, mille põhiliseks tegevuseks on valla sotsiaalhoolekande, kultuuri-, spordi- ja kogukonnaelu arengu toetamine, vallavolikogu ja vallavalitsuse nõustamine vastavate valdkondade poliitika ja kordade kujundamisel, koostöö edendamine asutuste, mittetulundusorganisatsioonide ja kogukondadega ning elanike kaasamine kohaliku elu arendamisse;
  3. **hariduse ja noorsootöökomisjon**, mille põhiliseks tegevuseks on valla haridus- ja noorsootööpoliitika koordineerimine ning haridus- ja noorsootööküsimuste parem esindamine valla volikogus;

1. Moodustada komisjonid, välja arvatud revisjonikomisjon, 10 kuni 16 liikmelisena, seal hulgas komisjoni esimees ja aseesimees.
2. Tunnistada kehtetuks Kuusalu Vallavolikogu 15.12.2021 otsus nr 49 „Kuusalu Vallavolikogu alatiste komisjonide moodustamine“.
3. Otsus jõustub teatavakstegemisest.
4. Otsust on võimalik vaidlustada haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, millal oleks pidanud otsusest teada saama või esitada kaebus Tallinna Halduskohtule halduskohtumenetluse seadustikus sätestatud korras 30 päeva jooksul arvates otsuse teatavakstegemisest.

|  |
| --- |
| (allkirjastatud digitaalselt) |
| Ulve Märtson |
| volikogu esimees |